钦定古今图书集成/理学汇编/学行典/第208卷 > 谢矩
## 钦定古今图书集成/理学汇编/学行典/第208卷 > 谢矩

按《宁波府志》：“谢矩，字原规，与兄员皆好学，能诗文。矩
以父命为人后，员以博士弟子员郡从事，转臬掾，坐
事谪戍凉州，矩尝裹粮匍匐走万里，资送其身。后以
例籍，父及妻子俱赴戍所，独矩以别籍免，矩力请与
偕。抵吴门，父以忧愤病死，哀号痛毁俱绝。或劝之火，
号泣不听，权厝父棺于旅舍。抵京师，适遇例放还，复”
至吴门迎榇归葬。明年，兄没戍所。讣闻，又闲关数千
里，函骨归祔先垄，抚其遗孤，田庐悉以𢌿之。